প্রিজম (নজরদারি প্রকল্প)
প্রিজম মার্কিন যুক্তরাষ্ট্রের জাতীয় নিরাপত্তা সংস্থা (এনএসএ) কর্তৃক পরিচালিত ইন্টারনেট ভিত্তিক একটি গোপন নজরদারি প্রকল্প, যা ২০০৭ থেকে পরিচালিত হয়ে আসছে। মূলত সন্দেহভাজনদের উপরে নজরদারি বাড়াতে এই প্রকল্প চালু করা হয়। মার্কিন যুক্তরাষ্ট্র ভিত্তিক মাইক্রোসফট, ইয়াহু, গুগুল, ফেসবুক, পালটক, ইউটিউব, এওএল, স্কাইপে এবং অ্যাপল ইন্টারনেট ব্যবহারকারীদের ইমেইল বার্তা, ভিডিও, ভয়েস, ভিডিও কথোপকথন সরাসরি প্রিজম প্রকল্পে পাঠায়। যুক্তরাষ্ট্রের কেন্দ্রীয় গোয়েন্দা সংস্থা (সিআইএ) এর সাবেক কর্মী এডওয়ার্ড স্নোডেন গোপন এই প্রকল্পের কথা ফাঁস করেন। ৬ই জুন, ২০১৩ এ এই খবর দ্যা গার্ডিয়ান এবং দ্যা ওয়াশিংটন পোস্ট প্রকাশ করে।